b'\n_START_ARTICLE_\nRadarpar\n_START_PARAGRAPH_\nRadarpar er en betegnelse p\xc3\xa5 to personer som har et sv\xc3\xa6rt godt samspill eller jobber effektivt sammen. Referansen til radar har blitt forklart p\xc3\xa5 forskjellige m\xc3\xa5ter, bl a at de to personene blir styrt av en radar eller at de kan lese tankene til hverandre med radar._NEWLINE_Den mest plausible forklaringer kan v\xc3\xa6re fra 1942, da fly i s\xc3\xa5 tett formasjon, at datidens radar ikke klarte \xc3\xa5 separere disse ble kalt radarpar. If\xc3\xb8lge en annen teori har uttrykket sitt opphav i Radovan og Vukomir R\xc3\xa2dar, to eneggede tvillinger og stumfilmkomikere fra datidens Jugoslavia (n\xc3\xa6rmere bestemt n\xc3\xa5tidens Slovenia) som med sine Helan og Halvan-inspirterte filmer var sv\xc3\xa6rt popul\xc3\xa6re i en kort periode i Norge i 1930-\xc3\xa5rene._NEWLINE_Innen idrett brukes uttrykket ofte om to spillere som individuelt sett ikke har ferdigheter nok til \xc3\xa5 v\xc3\xa6re p\xc3\xa5 topp, men som sammen utfyller hverandre slik at de oppn\xc3\xa5r gode resultater. Begrepet ble antakelig f\xc3\xb8rste gang brukt i norsk om Rosenborg-spissparet Odd Iversen og Harald Sunde._NEWLINE_Ordet radarpar ble allerede i 1969 betraktet som en klisj\xc3\xa9 i norsk spr\xc3\xa5k.'